Flunssakaudella on vaikea välttää tartuntaa. Ruuhkabussissa puristun tahtomattani niiskuttajan kylkeen. Töissä tai koulussa vieruskaveri turistaa läpimärkään nenäliinaan. Kaupan kassa yskäisee käteensä ja ojentaa vaihtorahan.

Kaikkihan me tiedämme, että flunssa tarttuu pisaratartuntana. Riittää, että tartun oven ripaan, jota hetki sitten kosketti flunssaan sairastunut kanssakulkija. Sitten kosketan epähuomiossa kasvojani, silmiä, nenää tai suuta, ja virus kirmaa limakalvoilleni kuin elokuvassa Lentsu konsanaan.